સાત વરસ પહેલાં હું થોડા દિવસ તુર્કી રહી આવ્યો. ત્યાં આજે પણ રૃમીના અનુયાયી છે, દરવેશો છે. આપણે અહીં જેમ રામનામનો મહિમા છે એમ સૂફીપંથમાં ધિકર થાય. ધિકર એટલે ઉર્દુ શબ્દ ઝિક્ર જેવું. ઝિક્ર એટલે ઉલ્લેખ કે સ્મરણ. એક રીતે મેડિટેશન છે. એક કુંડાળામાં દરવેશો બેસે અને એક જ રિધમમાં ગોળગોળ ફરે. ખૂબ જોવાલાયક – જોવા શું – કરવાલાયક એક્સરસાઇઝ છે. આ દરવેશોના પંથને મેવલાના કહેવાય. મેવલાના એ મૌલાના શબ્દનું જ તુર્કીશ ઉચ્ચારણ છે. રૃમી મેવલાના હતા. બાકાયદા જજ હતા. ન્યાય કરે અને ફતવાઓ પણ આપે.